कसब की हाई कोर्ट में सुनवाई | जर्मन चुनाव 2017 | DW | 18.10.2010
कसब की हाई कोर्ट में सुनवाई
सोमवार को बॉम्बे हाई कोर्ट शहर पर हुए आतंकी हमलों के दोषी अजमल कसब की मृत्युदंड के खिलाफ याचिका की सुनवाई शुरू कर रही है. 2008 में मुंबई हमलों के दौरान पकड़ा गया कसाब इकलौता हमलावर है.
अजमल आमिर कसब के वकील ने निचली अदालत द्वारा दी गई मौत की सजा के खिलाफ अपील की हैं. मुंबई की एक विशेष अदालत ने कसब को भारत के खिलाफ युद्ध छेड़ने, हत्या, हत्या करने की कोशिश और आतंकवाद के आरोप में दोषी करार दिया था.
सरकारी वकील उज्ज्वल निकम के हवाले से भारत के एक अंग्रेजी अखबार ने लिखा है, "मैं हाई कोर्ट के आदेश के हिसाब से अपना पक्ष रखूंगा और गवाहों के बयान पढ़ूंगा. इसके बाद अदालत तय करेगी की सजा बरकरार रखनी है या फिर इसे बदलना है."
जस्टिस रंजना देसाई, आरवी मोरे की खंडपीठ सरकार की याचिका और कसब की याचिका की सुनवाई करेगी.
23 साल का कसब उन दस हमलावरों में से इकलौता था जिसे मुंबई हमलों के बाद पकड़ा गया था. नवंबर 2008 के मुंबई हमलों में 166 लोग मारे गए थे.
अन्य दोषी फहीम अंसारी और सबाहुद्दीन अहमद कोर्ट लाया गया है लेकिन कसब को नहीं. उसे आर्थर रोड जेल में ही रखा गया है जहां वह सुनवाई वीडियो लिंक के जरिए देख सकेगा.
आर्थर रोड जेल की सुरक्षा व्यवस्था का जायजा लेने के बाद मुंबई पुलिस ने पाकिस्तानी आतंकवादी आमिर अजमल कसब को पुणे की यरवादा जेल भेजने का प्रस्ताव रखा है. यह महाराष्ट्र की सबसे बड़ी जेल है. राज्य सरकार को फैसला करना है. (05.10.2010)
बॉम्बे हाई कोर्ट की वेबसाइट
कीवर्ड कसब, कसाब, आमिर अजमल, बॉम्बे हाईकोर्ट, उज्ज्वल निकम, Kasab, Amir Ajmal Kasab, Bomby High court, Ujjwal nikam, Mumbai
पर्मालिंक http://p.dw.com/p/PgVp